รมว.คลังเยอรมนีเยือนธปท.
รมว.คลังเยอรมนีเยือนธปท.ในโอกาสครบรอบ 70 ปี และร่วมเรียนรู้ประสบการณ์ทางเศรษฐกิจระหว่างกัน
12 ต.ค. 2555

รมว.คลังเยอรมนีเยือนธปท.ในโอกาสครบรอบ 70 ปี และร่วมเรียนรู้ประสบการณ์ทางเศรษฐกิจระหว่างกัน 
นายประสาร ไตรรัตน์วรกุล ผู้ว่าการ ธนาคารแห่งประเทศไทย (ธปท.) เปิดเผยว่า นายวูลฟ์กัง ชูเบิล (Dr. Wolfgang Schäuble) รัฐมนตรีว่าการกระทรวงการคลัง สหพันธ์สาธารณรัฐเยอรมนี จะเดินทางมาเยือนธปท.ในวันที่ 15 ต.ค.ที่จะถึงนี้ เนื่องในโอกาสครบรอบปีที่ 70 ของธปท. โดยโอกาสนี้จะปาฐกถา ในหัวข้อ “Asia and Europe - What we can learn from each other: Towards an economic policy model for the future” ซึ่งจะเริ่มปาฐกถาในเวลา 2 ทุ่ม 
ทั้งนี้ นายวูลฟ์กัง ชูเบิล ถือเป็นรมว.คลังที่มีบทบาทสำคัญในรัฐบาลของนายกรัฐมนตรี นางอังเกลา แมร์เคิล ที่มีบทบาทในการแก้ไขปัญหาวิกฤตเศรษฐกิจยุโรป โดยการมาเยือนธปท. ครั้งนี้ จะได้แบ่งปันประสบการณ์การแก้ปัญหาเศรษฐกิจในยุโรปร่วมกับผู้บริหารระดับสูงของ ธปท. ในงาน BOT Policy Forum ครั้งที่ 2 ด้วย จากงาน BOT Policy Forum ครั้งแรกธปท.ได้เชิญ นางคริสติน ลาการ์ด กรรมการจัดการ กองทุนการเงินระหว่างประเทศ (ไอเอ็มเอฟ) ไปก่อนหน้านี้แล้ว ซึ่งเป็นไปตามวัตถุประสงค์ที่ของธปท.ที่ต้องการใช้โอกาสครอบรอบ 70 ปี แลกเปลี่ยนความรู้ในด้านเศรษฐกิจการเงิน เพื่อจะได้นำองค์ความรู้มาปรับปรุงการทำนโยบายการเงิน เพื่อเสถียรภาพเศรษฐกิจไทยต่อไป